JohanHeinsen/ENO huggingface dataset:
Aalborgs Stifts Adresseavis, 1826-07-15
Blandinger. Det Dampskib, som i de Græske Farvande kommer til at staae umiddelbart under Lord Cochranes Commando, er forsynet med lange 68 pundere, som ere støbte udtrykkeligen til dette Øjemed. - Saadant Skyds vil da kunne gjøre en artig Virkning, især imod Skibe hvis Artilleri ikke betjenes bedre, end Tyrkernes. General Lallemand (han med de røde Buxer, kaldte vore Soldater ham i Holsten) synes at være gaaet i Græsk Tjeneste. Han har i det mindste i de Forenede Stater trukket betydelige Fonds sammen og var ved at kjøbe to Fregatter. - Skade for Grækerne, at baade han og Lord Cochrane ikke vare hos dem et Par Aar før.
Aalborgs Stifts Adresseavis, 1826-07-15
Den for Egyptisk Regning i Marseille bygte Fregat er - saa fortæller Etoile efter Times - den 27de Juni bleven forsikkret hos Lloyds for 3 Procento fra Marseille til Alexandrien, med den Clausul, at den skal seile under Bedækning af to Franske Fregatter. - Paa den Maade er da Præmien høi nok.
Aalborgs Stifts Adresseavis, 1826-07-15
Den 5te Maj ankom til Alexandrien et Fransk Skib, som havde omborde 5 Franske Officerer af høiere og adskillige af ringere Grad, bestemte for Paschaens Artilleri- og Jngeniør=Corpser; saa var der og omborde 30 Franskmænd, der skulde ansættes til en Militærmusik ved General Boyers Stab. - Ved Cairo stode dengang 20000 Araber i Leir, af hvilke 4000 lærte Artilleri-Øvelser af Franske Officerer.
Aalborgs Stifts Adresseavis, 1826-07-15
Ogsaa i Danzig skal i disse Dage have været Jldløs og 15 Huse være afbrændte, men dog ingen Pakhuse.
Aalborgs Stifts Adresseavis, 1826-07-15
Den Franske Prinds H. K. H. Hertugen, som førstkommende Mikkelsdag bliver sex Aar gammel, vil vist engang blive en overmaade tapper Krigshelt, thi allerede i sine unge Aar lægger han et særdeles martialsk Sind for Dagen. Forleden havde en Fransk Kriger, som var en af de første, der i sin Tid udmærkede sig med det uforglemmelige Storværk at bestige Fortet Trocadero, den Ære at blive forestillet for H. K. H. Hertugen. Denne saae særdeles skarpt paa ham, hvorudover Officeren blev saare bange og ilde tilmode, og frygtede svarligen, at Prindsen ikke kunde lide hans Skjæg; han ilede derfor med at forsikkre den unge Prinds, at han strax vilde kappe det af, om saa skulde være. Men det elskværdige Barn gav strax følgende mandhaftige Svar: Jeg holder ret inderligen af de Franske Purskjæg og jeg vilde selv grumme gjerne gaae med en Visk Haar under Næsen, men især, som De, gavne Konge og Land. - Der kan man see hvorledes allerede Tapperhed, Loyalitet og Fædrelandskjærlighed fremskinner i en saa tidlig Alder hos den unge Herre, som er bestemt til i kommende Dage, at gjøre den "store Nation" lykkelig og hæderkronet.
Aalborgs Stifts Adresseavis, 1826-07-15
Den 26de Juni blev den høisalige Russiske Keiserindes jordiske Levninger bragte ind i St. Peter og Pouls=Kirken. i St. Petersborg med samme højtidelige Ceremonier, som da hendes forudgangne Gemal blev bisat sammesteds.
Aalborgs Stifts Adresseavis, 1826-07-15
Den berømte eller berygtede Spanske General Morillo er nu bleven purificeret, det er kjendt fri for Anke i Anledning af hans Vandel med de Constitutionelle.
Aalborgs Stifts Adresseavis, 1826-07-15
Magistraten i Cadiz har besluttet herefter selv at forsyne Staden med Kjød. Slagterlauget satte sig vel derimod, men fik til Svar, at deres Laugsrettigheder vel skulde vorde respecterede, saasnart de først vare purificerede. - Den Jndretning fortjener imidlertid Opmærksomhed andensteds. Hvor Magistraten selv sælger Kjød, der kan man idet mindste vente en særdeles billig Kjødtaxt.
Aalborgs Stifts Adresseavis, 1826-07-15
Det Britiske Dampskib Perseverance, som gaaer med Lord Cochrane til Grækenland, har den 11te Juni paa Reisen did været inde i Almeria i Sydspanien. Endeel af Besætningen havde gjort sig opsætsige, men det var kommet til Bilæggelse.
Aalborgs Stifts Adresseavis, 1826-07-15
Rothschild i Paris har været i stor Livsfare ved et Par løbske Heste, som løb med ham lige indtil Vognen gik istykker.
Aalborgs Stifts Adresseavis, 1826-07-15
J London blev Tamperetten nylig afbrudt paa en løjerlig Maade midt under en Skilsmissesag: en Kjerling stak nemlig Hovedet ind af Vinduet og raabte med Feje koste.
Aalborgs Stifts Adresseavis, 1826-07-15
Sverrig har i denne Tid mistet to af sine gode Digtere: Rutstrøm og Blom.
Aalborgs Stifts Adresseavis, 1826-07-15
Fædrelandet.
Aalborgs Stifts Adresseavis, 1826-07-15
Kjøbenhavn. For at erfare, om den af Mariotte opdagede Regel for Luftens Sammentrykning ogsaa var gjeldende for meget store Sammentrykninger, besluttede Videnskabernes Selskab at lade ved Prof. Ørsted og Kapitain Suenson nøiagtige Forsøg i det Store anstille. Hs. Majestæt Kongen, hvis oplyste Kjærlighed til Videnskaberne altid opmuntrer og understøtter deres Dyrkere, havde den Naade dertil at bevilge Brugen af sine egne VindbøsseKolber og Ladnings=Maskine, saavelsom en stor og fiin Veieskaal fra Frederiksværk. De anstillede Forsøg have givet de for Videnskaberne vigtige Resultater, der, Luften endog sammentrykket til at blive 60 Gange tættere end almindelig, stadfæste den Mariottiske Læres eller Regels Gyldighed: at Rumfanget formindskes og Spændkraften stiger i samme Grad som de trykkende Kræfter voxe. Det Beriderselskab, som iaar viser sig i Dyrehaven, skal i Færdighed overgaae Alt, hvad Man endnu har seet af dette Slags. Theatret er et Træehuus, som rummer en 2000 Mennesker. Først kommer en Liniedands, hvorved uden Ballancerstok gjøres de sværeste Spring og Saltomortale paa Linien. Derefter kommer Ridningen, under hvilken Bajaz voltigerer paa langs og tværs over en Deel Heste, der alle løbe i fuld Carriere. Endelig vises Kunster af afrettede Heste, som opsøge Tørklæder i Gruset, bukke for Tilskuerne, gaae Pladsen rundt paa Knæerne, dandse &c., og tilsidst kommer et net lille Dyr, som istedetfor at rides, springer paa Ryggen af Bajaz, der løber ud med den, til stor Latter for Spektatores.
Aalborgs Stifts Adresseavis, 1826-07-15
Det saakaldte Underbarn, som i denne Tid forevises i Dyrehaugen, er en Datter af Adam Schreier fra Manheim, og har i en Alder af 16 Aar kun opnaaet en Høide af 20 Tommer og en Vægt af 8 Pund. Hun taler Tysk og lidet Fransk. Hendes Aandsdannelse udvikler sig langsomt, og er noget under et sædvanligt Barns; hun er i denne Henseende at sammenligne med et Barn paa eet Aar, dog modsiger hendes Døbeseddel dette. Hun har castaniebruunt Haar, og mærkværdigt derved er, at det efter en sædvanlig Børnesygdom faldt af, men er nu voxet meget langt i Forhold til hendes Størrelse. Barnet udfører forskjellige Arbejder med Smidighed. Til Forundring er det, at hun hæver Gienstande af 50 Pund, og altsaa sexdobbelt mere end hendes egen Tyngde. J Paris har hun, ved Anviisning af Franconi, paa en meget liden Hest udført Ridekunster og Pantomminer. Hendes Forældre have den sædvanlige Høide 5 til 5 1/2 Fod, og det er at bemærke, at hendes Moder afvexlende hvergang har født et Barn af sædvanlig Størrelse, og dernæst et af mindre; de andre ere døde. Den i Live blevne og her til Skue fremstillede Pige var ved sin Fødsel kun sex Tommer stor, og veiede kun et og et halvt Pund. Man viser endnu hendes første Klæder, og de, som hun nu bærer, ere mindre end de til et ellers nyfødt Barn. Cours den 11te Juli. Hamb. 2 M. - , a vista 228 Specier. 229. - Specier solgtes til 13 Rbmk. 12 s. - Bank-Disconto 5 pC. - Norske Speciessedler pr. 100 Specier - Rbdlr. Sdlr. - Svenske Sedler pr. Rd. Rigsgjeld 53 1/4 a 53 1/2 Rbs. Tegn. - 4 pCt. Kongel. Obligationer (uden Renter) 82 a 82 1/2 Rbdlr. Sedler. - Dito Dito 72 a 72 1/2 i Banco. - Nationalbank-Obligationer (al Laanet 4de Februar 1820) 101 Rbdlr. r. S. Dito Dito 115 1/2 a 116 i Sdlr. - 4 pC. uopsigel. Rigsbkobl. Renter pr. 6te Januar 90 a 91 Rbd. r. S. - 6 pC. norsk Laan ved Hambro & Søn 103 1/2 i Banco. - 4 pC. Dito nye 89 1/2 a 90 i Bco. - Asiatiske Actier - i Sedler. - 3 pC. nye danske Obligationer 54 1/2 a 54 3/4 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-07-15
Cours. Hamborg den 11te Juli. Bordeaux 25 1/32. - St. Petersborg - London 36. 11. - Cadiz 90 1/2. Lissabon 37 1/2. Amsterdam k. S. 105 1/2. - Kjøbenhavn k. S. 228 Specier 1/2 D. Disc. - Aarhuus den 11te Juli.
Aalborgs Stifts Adresseavis, 1826-07-15
Medens vi her en Tidlang have havt en næsten utaalelig Varme paa 22423 Gr. i Skygge og 3234 Gr. i Solen, er der nogle Mile herfra af Frysenborgkanten falden Hagl og Jisstumper saa store, at de have slaaet Ruderne istykker. Jgaar og idag er her falden en velsignet Regn, der gjenopliver Landmandens næsten fortabte Haab.
Aalborgs Stifts Adresseavis, 1826-07-15
Af Hr. Kirchheiner, Tenorist ved det kongelige Theater i Kjøbenhavn, kan her ventes en offentlig Concert om føje Tid.
Aalborgs Stifts Adresseavis, 1826-07-15
Lyngbyegaard er ved 4de Auction bleven solgt til Hr. Lieutenant og Adjutant v. Friis hersteds for circa 40000 Rbd. Sølv. Randers den 8de Juli. Et temmelig betydeligt Antal gode Heste er paa Markedet, som i disse Dage er holdt her i Byen, opkjøbt af Holstenerne, der talrig have indfundet sig. Prisen for jevn gode, unge Heste var imellem 40 og 60 Rbd.; Curaseerheste kostede imellem 80 og 100. Markedet kan i det Hele ansees for at have været ret godt.
Aalborgs Stifts Adresseavis, 1826-07-15
Viborg den 8de Juli. Den gruelige Hede, der lader baade Mennesker og Planter svede Marven ud og de sidste henvisne og forbrændes, brød dog, Gud ske Lov, i Torsdags ud til en næsten 6 Timers vedholdende usædvanlig stærk Torden, der tilsidst endtes her i Nordvest og velsignede den fortørrede Jord med en god Regn. Andre Steder, f. Ex. i Grønbek, Finderup &c. faldt store trekantede Jisstykker og Hagel som Nødder, der ødelagde endeel Vinduer. Luften er dog aldeles ikke forandret, uagtet det baade i Gaar og i Dag tordner stærk, men Regn falder her ikke. – J disse Dage er her i Byen en gammel Arbejdsmand falden ned af et Straatag og strax efter død. En Mand fra Rind, der kjørte et Læs fra Randers, faldt baglænds ned af Vognen paa Randers Bakke ved Nørremølle og knuste Ryggen. Man tvivler om hans Liv. (Viborger Samler.)
Aalborgs Stifts Adresseavis, 1826-07-15
Aalborg
Aalborgs Stifts Adresseavis, 1826-07-15
Jfølge foregaaende Jndkaldelse fra Øvrigheden til Valg paa en Ansættelses-Commission for at omgjøre Aalborgs Grundtaxt, bleve den 13de hertil valgte derr. Dokkedahl, Collecteur Bech, Kammerraad Lund, Th. Kjergaard, Viinhandler Nørgaard og P. A. Rasch.
Aalborgs Stifts Adresseavis, 1826-07-15
Døde. Regiments-Chirurg og Establissementslæge paa Kysten Guinea, H. D. Schiøth. - Kobbersmedmester og Kongel. Brandmester M. Ernst, 45 Aar; Mad. M. M. Schiønning, fød Rynning, 66 Aar; L. M. Neergaard, fød Mylius, 96 Aar; J. P. Blaumüller, 71 Aar; Jfr. B. Meelleer, 90 Aar; Sophie Chr. Carstens. Alle i Kjøbenhavn. - Frøken J. C. A. Luttichau, 19 Aar; Postbefordrer R. Petersen; Jfr. N. B. Seiden flod, 19 Aar, i Odense. - Mad. M. Baagøe, fød Graae, 42 Aar, i Svendborg. - Kammerherre, Oberstlieutenant og Premiermajor i det slesvigske Curasseer-Regiment, C. H. Leunbach, i Horsens. - Forhen Færgeløbskasserer A. Kaarsberg, 78 Aar, i Hjortshøy Præstegaard. - Præsteenken Mad. Lange, fød Alardus, 68 Aar, i Segeberg. - Garnisons- og KlosterpræstC. Blech, 58 Aar, i Kiel. J. L. Lindemann, fød Hedde, 31 Aar, paa Meldorf. - S. C. Møller, 54 Aar, i Altona.
Aalborgs Stifts Adresseavis, 1826-07-15
Aalborg Kirker. Ottende Søndag efter Trinitatis prædiker til Høimesse i Budolphi Kirke Hs. H. Hr. Dr. Claudi, i Frue Kirke Hs. H. Hr. Stiftspropst Ridder Schierup - Til Aftensang i Budolphi Kirke Hr. Pastor Boesen; i Frue Kirke Hr. Pastor Gad.
Aalborgs Stifts Adresseavis, 1826-07-15
Døbt. Den 9de Juli, Reebslagermester P. J. Knaps Søn, Andreas Fadd. Mad. Kaal, Jfr. Knudsen, Sadelmager Bierring, Rebslagermester Hall, Muursvend Jacobsen.
Aalborgs Stifts Adresseavis, 1826-07-15
Ved Tallotteriets 1262de Trækning i Kjøbenhavn udkom: No. 75. 53. 86. 17. 32. Lidt Prosa og en Gaade. Efterat Himlen, ifølge Jydske Efterretninger No. 84, havde været gloende, og hvorpaa Redactøren rimeligviis har brændt sig, faldt der en god Regn. Vel har den ikke Magt til at erstatte den forulykkede Vaarsæd, men synes dog at have gode Følger. Blandt saadanne bør med Føje ansees, at man allerede, efter Ordsproget, kan faae en Pot Øl borget, medens man drikker den. Jmidlertid, da nok kun faa af os opleve den Lykke at see de høist interessante Conversationsblades andet Hæfte, siden vi allerede ere halv slagne af Forfærdelse og Beundring, og vi vide at Loven er ærlig, men Holden besværlig, saa vilde Udgiveren af dette Mesterværk jo før jo hellere behage at afbevise og offentlig for Kyndiges Dom at faae afgjort, hvorvidt han ikke har begaaet de her i Avisen paaankede Sprogfeil og Urigtigheder, eller brugt den nævnte Pølsesnak. J andet Tilfælde ansees Sagen som paakiendt, og ham til Takke betalt hvad man for hans uophørlige Stikler, troer at være ham skyldig. Dog bliver at bemærke, at forinden bemeldte Hr. Jkketypograph beviiser med lovgyldige Attester at han har lært saamegen Viisdom og Klogskab, at han kan skrive Dansk uden at Folk over hans Bommerter skal faae Galdefeber, det er saaledes, som en nogenlunde opdraget Bogtrykkerdreng eller en Pebling i et Jnstitut skriver dette Maal, indlader man sig ikke med ham, som en, der ei engang kan sye en Lap paa et gammelt Kjolærme. See dernæst til min lille Ven, at De ikke flyver uden F. thi i saa Fald kan De snart komme til Ulykke. Opløs nu først den Gaade! P. D. Faber.
Aalborgs Stifts Adresseavis, 1826-07-15
Bekjendtgjørelser. Enhver her paa Stedet, som formene sig at have nogen Fordring paa det her under Havarie liggende Kufskib Di Frau Anna, Capt. Ludw. Fretwurst, af Rostok, ville behage inden 4 Dage fra Dato, at anmelde saadant for Undertegnede, da efter den Tid intet videre antages til Betaling. Aalborg den 15de Juli 1826. Jos. Nielsen. Jeg finder mig foranlediget at bekjendtgjøre Alle og Enhver til Efterretning og Advarsel, at Enhver som til Fødsels=Hielp bruger anden Gjordemoder end mig, i det mig anbetroede District, Frue Sogn her i Byen, er pligtig at betale mig halv Betaling, efter Forordningen af 21de Novbr. 1810, §. 20, naar en examineret bruges, og fra 2 Mk. til 5 Rbdlr., naar de betjene sig af en Uexamineret. Aalborg den 14de Juli 1826. Ane Olsen.
Aalborgs Stifts Adresseavis, 1826-07-15
The Courier for 1812 og 1813, er efter Anmodning af en Ven indlagt til Salg paa Undertegnedes Contoir, for den Priis 15 Rbdlr. i Sedler. Bluhme.
Aalborgs Stifts Adresseavis, 1826-07-15
Paa Havbunden ved Skagens Rev, er under 13de, 14de og 21de f. M. funden og opfisket 4 blinde Ankere med noget Ankertoug og andet Tougværk, hvilket herved i Overeensstemmelse med Placaten af 25de August 1825, anmeldes. Skagen den 12te Juli 1826. R. Bergen.
Aalborgs Stifts Adresseavis, 1826-07-15
Nye Kirsebærviin kan erholdes hos H. Holm paa Nytorv.
Aalborgs Stifts Adresseavis, 1826-07-15
J Onsdags Eftermiddag blev af min Boutiqve udlaant minPrøvebog paa Silkebaand, og er ej senere bleven tilbageleveret. Den retsindige Modtager deraf anmodes herved venskabeligst at tilbagelevere samme. Bogen er indbunden i sort Læderbind med mit Navn paa Siden, med et løst Futteral om. Aalborg den 15de Juli 1826. Jens Ferslew.
Aalborgs Stifts Adresseavis, 1826-07-15
En skikkelig Pige, forsynet med gode Skudsmaal, kan til 1ste Novbr. faae en god Tjeneste, naar hun melder sig paa Addresse-Contoiret.
Aalborgs Stifts Adresseavis, 1826-07-15
Til Reisendes Efterretning bekjendtgjøres, at Søndagen den 16de Juli d. A. bliver Færgen ved nordre Aggerssund sat paa Land for at digtes og tjæres, og den næstpaafølgende Søndag den 23de Dennes, bliver den sat ud igjen. Aggersborggaard den 8de Juli 1826. Kierulf.
Aalborgs Stifts Adresseavis, 1826-07-15
Auctioner. Efter Begjæring af Kammeradvocaten ved Fuldmægtig Procurator Juul her af Byen, og ifølge passeret Execution, holdes Auction paa Aalborg Byetingsstue Onsdagen den 2den August næstkommende om Formiddagen Kl. 10, over 13 Stkr. Strømpevævestole med Tilbehør, som sælges stykkeviis og paa det Vilkaar: at den der kjøber for 100 Rbdlr. Sølv eller derover, kan afbetale Kjøbesummen i 5 Aar. Hvilket herved til Efterretning bekjendtgjøres. Aalborg den 11te Julii 1826. Schmidt.
Aalborgs Stifts Adresseavis, 1826-07-15
Onsdagen den 26de dennes om Formiddagen Kl. 10 slet, bliver ved en eneste offentlig Auction, som afholdes i Stedet selv, bortsolgt den Kjøbmand Jørgen Schaltz's Stervboe tilhørende Gaard paa Hersum Mark, i Hornum Sogn, med underliggende Markjorder Ager og Heede, staaende for Hartkorn 1 Td. 4 Skpr. 3 Fdkr. 1 3/4 Alb., efter Conditoner som paa Auctionsstedet vil blive fremlagte; saasnart Auctionen over Gaarden er tilende bortsælges Jndboe og Besætning, bestaaende iblandt andet af Heste, Vogne, Faarkreature, 1 Koe, 1 Ploug og 1 Harve m. m. Nibe den 8de Juli 1826. Arntzen, const. Herredsfoged.
Aalborgs Stifts Adresseavis, 1826-07-15
Fredagen den 21de Juli førstkommende, Formiddag Kl. 10 bortsælges ved Auction paa Willads Petersens Bopæl heri Byen, hans Fallitboe tilhørende: endeel Handelsvare af Tømmer, Jern, Tjære, Tobak og forskjellige Slags Specerier, 1 Orhoved rød Viin og 1 Oxhoved gammel Viin, 1 Oxhoved med Rom og 1 dito med Viinædike, 6 1/2 Tdr. saltede Sild, nogle Salteriredskaber, Meubler bestaaende af Borde, Stole, Speile, 1 Skatol, Skabe, Sengesteder, Sengeklæder, 11 Jern Vindovn og 1 Bilægger, Kjøkken- og Bryggersredskaber, 1 Kobber Brændeviinstøi, en ny Kobberkjedel vog 81 1/2 Pd., 2 Bæster, 6 Køer, 1 Vogn, nogle Gaards- og Avlsredskaber m.m. Nibe, den 4de Juli 1826. Arntzen, const. Byefoged.
Aalborgs Stifts Adresseavis, 1826-07-18
Tyrkiet. J Constantinopel har Keiserens og Divanets befaling at organisere Krigshæren paa Europæisk Viis foranlediget et Oprør af Janiskarerne, som endog fordrede Keiserens, Storvezirens, Muftis og flere store Herrers Hoveder. Storsultanen saae sig nødt til at trække Tropper fra den Asiatiske Side og samlede tillige alle Artilleristerne i Constantinopel. Han lod tillige udstikke Profetens Fane fra Sofia-Taarnet, hvorved tilkjendegives, at Riget er i Fare. 80000 Musselmænd ilede velbevæbnede til Keiserens Hjælp. Nogle Janiskarer adspredte sig, og andre flygtede til deres Kaserner, hvor Keiseren lod indebrænde dem. De øvrige stikkes ind under Regimenterne og der bliver fra nu af ingen Janiskarer mere i Tyrkiet, hvilket Skridt fremad fortjener at sættes ved Siden af den Russiske Peter den Førstes glorværdige Daad, da han ophævede Strelitserne i Rusland, hvilke der i sin Tid viiste ligesaamegen Ustyrlighed, som Janiskarerne i Constantinopel.
Aalborgs Stifts Adresseavis, 1826-07-18
Blandinger. Den af sin ypperlige Bestyrelse af flere Engelske Colonier i Ostindien berømte Sir Stamford Raffles er nu ved Døden afgaaet. - Ogsaa Englands General-Postmester Greven af Chichester er død i en Alder af 71 Aar, og man mener at Greven af Morley faaer hans vistnok meget indbringende Embede.
Aalborgs Stifts Adresseavis, 1826-07-18
Med den kongelig Ungarske Hofcantsler Fyrsten af Kohary, som forleden døde af et Slagflod, uddøde en af Ungarns gamle berømte Fyrste Familier, men da en Svigersøn af den Afdøde, Prinds Ferdinand af Saxen Ko burg, arver alle hans Godser og kommer til at føre Titlen Fyrste af Saxen Koburg-Kohary, saa opstaaer derved en ny katholsk Fyrstestamme i Ungarn af den Koburgske Æt.
Aalborgs Stifts Adresseavis, 1826-07-18
Det Engelske Admiralitet har besluttet atter at udsende Captain Parry med Skibet Hekla paa Beseiling, dog denne Gang ikke for at søge nogen Nordvest-Gjennemfart, men meere for at krydse omkring Spidsbergens Østkyst og undersøge samme for Fiskeriets Skyld.
Aalborgs Stifts Adresseavis, 1826-07-18
Genueserinderne høre til de smukkeste Fruentimmer i Jtalien; og unægteligen kan denne Stad, med Hensyn til qvindelig Skjønhed, rose sig af et stort Fortrin. Paa intet Sted fandt jeg et saa stort Antal interessante Ansigter forenet paa et Punkt, som paa Gaderne, i Kirkerne og paa de offentlige Steder i Genua. Fruentimmerne have her næsten alle en smuk Figur, en fiin Ansigtsfarve, mørke Haar og Øjne, og yndige Ansigtstræk. Deres Klædedragt er desuden fortræffelig skikket til end mere at fremhæve disse Yndigheder; den er simpel, men smagfuld, en hvid Kjole, et hvidt Slør, Pezzoto kaldet, som de kaste saaledes over Hoved og Skuldre, at det ikke skjuler deres Træk, giver dem et sandt Madona=Udseende. Dette er Nationaldragten for alle Classer, der, hvad Klædningen angaaer, kun adskiller sig ved Tøiets Kostbarhed og Fiinhed. Kun faa Fruentimmer bære Straahatte eller Kapper. Det er virkelig at ønske, at Genueserinderne aldrig ville antage fremmede Moder, som umulig kunne klæde dem bedre, end deres Nationaldragt. Ogsaa har jeg paa Genuas Gader beundret Ansigter, der aldeles ikke stode tilbage for de skjønne Modeller, som de græske Billedhuggere have efterladt os, eller for Raphaels og Correggios Tryllebilleder. - Der gives i Genua Giftermaals Mæglere, som have hele Lister hos sig paa giftefærdige Piger, tilligemed udførlige bemærkninger over hvorledes de see ud, hvor meget de eie i Formue o. s. v. Disse Negocianter gaae omkring, søge at stifte Forbindelser, og erholde, naar det lykkes dem at bringe et Giftermaal istand, 2 til 3 Procent af Medgiften for deres Umage. - Den Skik, at have en Patito, som den forhenværende Cicisbeo nu kaldes, hersker endnu bestandigen iblandt de genuesiske Damer. Hine Personers Taalmodighed opvækker i Sandhed, Forhauselse; de ere deres smukke Herskerinders underdanige Tjenere; de ledsage dem i Kirken, paa Spadseregange, i Aftenselskaber, i Theatret, de gjøre dem Selskab hjemme, kort, de følge dem overalt som deres Skygge, og underkaste sig ydmyg alle deres Griller og Luner, for hvilken Føjelighed de have fri Adgang i Huset og deres Plads ved Bordet. Saa forunderligt det end maa forekomme Fremmede, denne Skik er ofte ikke andet end en blot Form, en Levning af ridderligt Galanterie. En saadan Patito er ualmindelig nyttig for Konen i Huset, han er paa en vis Maade hendes sine qua non, naar hendes Ægteherre, som er sysselsat med sine Kjøbmands-Speculationer, hverken har Tid eller Taalmodighed til at bekymre sig om hendes Smaa-Anliggender. Patito en derimod finder hendes Selskab behageligt, og paatager sig hans Function ofte kunfor at dræbe Tiden; han er sædvanligen en Ven af Ægtemanden, ja ikke sielden hans Handelscompagnon. Det træffer sig saaledes nu og da, at en Dame, naar hun har en Amourette, er nødt til at holde den lige saa hemmelig for sin Patito, som for sin Gemal; Gienstanden for hendes Tilbøielighed kaldes da il Favorito. Blandt de lavere Classer gives der imidlertid hverken nogen Patito eller Favorito; Ægtemændene ere nidkjære paa deres Rettigheder, og deres Koner ere troe og underdanige.
Aalborgs Stifts Adresseavis, 1826-07-18
En af sine mange Særheder bekjendt Pebersvend i England John Farquhar, Herre til Fonthill, er i en Alder af 73 Aar død bort fra en Formue af over halvanden Million Pund Sterling.
Aalborgs Stifts Adresseavis, 1826-07-18
Fædrelandet.
Aalborgs Stifts Adresseavis, 1826-07-18
Kjøbenhavn. Jfølge allerhøieste Resolution af 6te Juni er Bygnings contoiret under Rentekammeret, forsaavidt det har været Renteskriver-Contoir, ophævet, hvorimod det vedbliver som Contoir for den under Kammeret i sin Tid oprettede Bygnings=Administration. Ligeledes er ved samme Resolution Skatteregulerings-Contoiret under Kammeret ophævet, og et nyt Contoir oprettet for Slesvig-holsten lauenborgske Kammersager under Navn af det 1ste holstenske Renteskriver-Contoir.
Aalborgs Stifts Adresseavis, 1826-07-18
Hs. Majestæt har allernaadigst behaget, under 28de Juni at tillade Major a la suite i Armeen, August Frederik v. Ernst til Hesselburg i Holsten, at anlægge og bære den ham tildeelte Decoration af Guelse-Ordenen og Waterloo=Medaillen.
Aalborgs Stifts Adresseavis, 1826-07-18
Under 30te Juni er Cand. Pharm. C. F. S. Berg forundt Bevilling til at nedsætte sig som Apotheker i Middelfart.
Aalborgs Stifts Adresseavis, 1826-07-18
Under 3die Dennes har Hans Majestæt benaadet Ridder af Dannebrogen, Major og Divisions=Qvarteermester, Kammerjunker Christian Frederik v. Trepka, med Dannebrogsmændenes Hæderstegn, samt udnævnt Sergeant Olsen af Raketcorpset, og, under 6te Dennes, Lægdsmanden for Odense Amts 56de Lægd, Gaardmand Hans Andersen af Salbye, til Dannebrogsmænd.